[{"text_idx": "#000001", "text": "Yn y cyntaf i Artes Mundi, penderfynodd y rheithgor yn unfrydol ddyfarnu\u2019r wobr i\u2019r chwe artist ar y rhestr fer yn erbyn cefndir y pandemig byd-eang ac i gydnabod yr amser hwn o gynnwrf cymdeithasol ac economaidd eithriadol, wrth gydnabod ansawdd rhagorol eu harferion unigol a y gwaith pwerus perthnasol a gafodd ei greu neu ei ail-gyflunio yn arbennig ar gyfer yr arddangosfa."}, {"text_idx": "#000003", "text": "Ym marn aelodau\u2019r rheithgor: Wrth fyfyrio ar 2020 i\u2019r presennol, bu hwn yn gyfnod o gynnwrf cymdeithasol, gwleidyddol ac economaidd enfawr ac fel rheithgor, rydyn ni wedi cyrraedd penderfyniad unfrydol ar y cyd i ddyfarnu Gwobr Artes Mundi 9 i bob un o\u2019r chwe artist cyfranogol."}, {"text_idx": "#000004", "text": "Rydyn ni wedi gwneud hyn mewn cydnabyddiaeth o\u2019r cyd-destun y mae eu gwaith wedi\u2019i gynhyrchu ynddo ac, yn bwysig, mewn cydnabyddiaeth o waith pob un yn unigol sydd y tu hwnt o deilwng ac sy\u2019n arbennig ac yn bwerus o berthnasol heddiw."}, {"text_idx": "#000005", "text": "Gyda\u2019i gilydd mae\u2019r chwe chyflwyniad yn creu arddangosfa gydlynus ac amserol gan fynd i\u2019r afael ag amrywiaeth o faterion a thestunau i\u2019w hystyried. Ar ben hynny, wrth greu cyrff newydd ac uchelgeisiol o waith i Artes Mundi 9, mae pob artist wedi amlygu cryn gydnerthedd wrth oresgyn y rhwystrau lu\u2019n fyd-eang y mae COVID-19 wedi\u2019u hachosi. Ar y cyd, mae\u2019r arddangosfa\u2019n cyfleu eu lleisiau arbennig a grymus mewn ffyrdd sy\u2019n gyfoethog, yn feddylgar ac yn werth chweil."}, {"text_idx": "#000006", "text": "Please click images to enlarge"}]